Trump: ma ei arutanud Putiniga sanktsioonide küsimust(12)
"Sanktsioonide teemat meie kohtumisel ei arutatud. Midagi ei juhtu enne, kui Ukraina ja Süüria probleemid on lahendatud!" teatas Trump.
Trump ja Putin rääkisid G20 kohtumisel üle kahe tunni. Kuna kohtumine toimus suletud uste taga ja kohtumisest on pooled esitanud veidi erinevaid versioone, ei ole lõpuni kindel, mis tegelikult jutuks tuli. USA riigisekretär Rex Tillerson ütles ajakirjanikele, et kokku lepiti Süürias relvarahu kehtestamises. Samuti olevat Ukraina küsimus jutuks tulnud.
Varssavis hiljuti peetud kõnes ütles Trump järgmist: "Me paneme Venemaale südamele, et ta lõpetaks oma destabiliseeriva tegevuse Ukrainas ja mujal, oma toetuse vaenulikele režiimidele, nagu Süüria ja Iraan, ning liituks vastutustundlike riikide kogukonnaga meie võitluses ühiste vaenlaste ja vastu ja tsivilisatsiooni kaitseks."